ఎన్నో అవార్డులు, రివార్డులు సొంతం చేసుకున్న గాయని శ్రేయా ఘోషల్ మరో అంతర్జాతీయ గౌరవాన్ని దక్కించుకుంది. మేడమ్ టుస్సాడ్స్ మ్యూజియంలో చోటు సంపాదించింది. మేడమ్ టుస్సాడ్స్ మ్యూజియంలో ఆమె మైనపు బొమ్మ కొలువుదీరబోతోంది. తద్వారా టుస్సాడ్స్ మ్యూజియంలో చోటు సంపాదించిన తొలి భారతీయ గాయనిగా ఆమె రికార్డులకెక్కింది. ఢిల్లీలోని టుస్సాడ్స్ మ్యూజియంలో ఆమె మైనపు బొమ్మ త్వరలోనే కొలువుదీరనుంది. ప్రధాని నరేంద్ర మోదీ, బాలీవుడ్ బిగ్బీ అమితాబ్ బచ్చన్, పాప్ సింగర్ లేడీ గాగా మైనపు విగ్రహాల పక్కనే ఆమె విగ్రహాన్ని నిలబెట్టబోతున్నారు. ఇప్పటిదాకా ఢిల్లీలోని మ్యూజియంలో వివిధ రంగాలకు చెందిన 50 మంది సెలెబ్రిటీల మైనపు బొమ్మలను ఏర్పాటు చేశారు. శ్రేయా ఘోషల్ విగ్రహానికి కావాల్సిన కొలతలను మ్యూజియం ప్రతినిధులు తీసుకెళ్లారు. మేడమ్ టుస్సాడ్స్ మ్యూజియంలో తన ప్రతిమను పెడుతుండడంతో శ్రేయా ఘోషల్ అమితానందం వ్యక్తం చేసింది. ‘‘మేడమ్ టుస్సాడ్స్లో తాను కూడా చేరబోతున్నందుకు చాలా ఆనందంగా ఉంది. స్టార్లు, ఆర్టిస్టులు, చరిత్రకారులు, ప్రముఖ సెలెబ్రిటీల మధ్య నా ప్రతిమను పెట్టడం నాకు దక్కిన గౌరవం’’ అని ఆమె చెప్పింది. కాగా, ఇటీవలే బాహుబలి ప్రభాస్ విగ్రహాన్ని టుస్సాడ్స్ మ్యూజియంలో ఏర్పాటు చేసిన సంగతి తెలిసిందే.
enno avaardulu, rivaardulu sontam chesukunna gaayani shreya ghoshal maro antarjaatiiya gowravanni dakkinchukundi. medam tussads musionlo chotu sampaadinchindi. medam tussads musionlo aame mainapu bomma koluvudiirabotondi. tadwara tussads musionlo chotu sampaadinchina toli bhaarateeya gaayanigaa aame rikaardulakekkindi. dhilleelooni tussads musionlo aame mainapu bomma twaralone koluvudeeranundi. pradhaani narendra modii, balivud bigbi amitab bachan, pap singar lady gaga mainapu vigrahaala pakkane aame vigrahaanni nilabettabotunnaru. ippatidaka dhilleelooni musionlo vividha rangaalaku chendina 50 mandi selebrityla mainapu bommalanu erpaatu chesaru. shreya ghoshal vigrahaaniki kaavaalsina kolatalanu musium pratinidhulu teesukellaaru. medam tussads musionlo tana pratimanu pedutundadamto shreya ghoshal amitaanandam vyaktam chesindi. ‘‘medam tussadslo taanu kuudaa cherabotunnanduku chala aanandamgaa undi. staarlu, aartistulu, charitrakaarulu, pramukha selebrityla madhya naa pratimanu pettadam naaku dakkina gowravam’’ ani aame cheppindi. kaga, itivale bahubali prabhas vigrahaanni tussads musionlo erpaatu chesina sangati telisinde.